**ΕΠΑΝΑΛΗΠΤΙΚΕΣ ΕΡΩΤΗΣΕΙΣ ΣΤΟ ΜΑΘΗΜΑ ΤΗΣ ΓΕΩΓΡΑΦΙΑΣ**

1. Σε τι διαφέρουν η σχετική και η γεωγραφική θέση; Ποια τα πλεονεκτήματα και ποια τα μειονεκτήματά τους;(σ.14)
2. Ποια η χρησιμότητα της σχετικής θέσης στην επισήμανση των χαρακτηριστικών ενός τόπου καθώς και η πρακτική της σημασία στις καθημερινές μας δραστηριότητες;(σ.14. και σ.16)
3. Τι ονομάζουμε χάρτη, τι πληροφορίες μας παρέχουν οι χάρτες και σε ποιες κατηγορίες διακρίνονται;(σ.18 και σ.19)
4. Μελετώντας τον γεωμορφολογικό χάρτη της Ευρώπης τι διαπιστώνουμε σχετικώς με την φυσιογνωμία της ηπείρου μας;(σ.20 και σ.21)
5. Αναφέρατε τον τρόπο ορογένεσης και σχολιάστε την ορογένεση στην Ευρώπη.(σ.28)
6. Ποιες είναι οι γεωτεκτονικές ενότητες στις οποίες διακρίνεται η Ευρώπη; Γράψτε συνοπτικά τα χαρακτηριστικά τους(σ.30)
7. Τι γνωρίζετε για την Αιγηίδα;(σ.33)
8. Αναφέρατε χώρες της Ευρώπης με έντονη σεισμικότητα. Πως εξηγείται η έντονη σεισμικότητα της Ελλάδας; (σ.36)
9. Ποιες είναι οι ενδεδειγμένες ενέργειες της αντισεισμικής προστασίας;(σ.41)
10. Ποιες είναι οι φυσιογραφικές περιοχές της Ευρώπης; Τι γνωρίζετε για την Ευρώπη των πεδιάδων;(σ.43)
11. Σε ποιες κατηγορίες διακρίνονται οι θάλασσες που διαβρέχουν την Ευρώπη και τι γνωρίζετε γι’ αυτές;(σ.46)
12. Ποια η σημασία της Βόρειας και της Βαλτικής Θάλασσας για την οικονομία των χωρών τις οποίες περιβρέχουν;(σ.49)
13. Ποια είναι τα πέντε μεγαλύτερα μεσογειακά νησιά; Ποια φυτά ευδοκιμούν στη Μεσόγειο; Πως αναπληρώνεται η απώλεια νερού από την λεκάνη της Μεσογείου;(σ.50 και σ.51)
14. Τι γνωρίζετε για την Κύπρο;(σ.54)
15. Αναφέρατε τις οροσειρές του κεντρικού κορμού της Ευρώπης, τις οροσειρές στις χερσονήσους της Ευρώπης καθώς και τις δύο μεγάλες ευρωπαϊκές πεδιάδες.(σ.58-σ.59)
16. Ποια η σχέση του ανάγλυφου και της οικονομικής ανάπτυξης παλαιότερα και ποια στις μέρες μας;(σ.62)
17. Ποια η σημασία της παρουσίας της Πίνδου στο ανάγλυφο της χώρας μας ως προς το κλίμα και τις δραστηριότητες των ανθρώπων;(σ.64)
18. Ποιοι τύποι κλίματος επικρατούν στις διάφορες περιοχές της Ευρώπης; Αναφέρατε τα χαρακτηριστικά και τις περιοχές επικράτησης για κάθε τύπο κλίματος.(σ.67-σ.68)
19. Αναφέρατε τους παράγοντες που διαμορφώνουν το κλίμα στην Ελλάδα.(σ.70)
20. Με ποιον τρόπο επιδρούν στο ευρωπαϊκό κλίμα ο Ατλαντικός Ωκεανός, η έρημος Σαχάρα και η Σιβηρία; (σ.)
21. Αναφέρατε τα σημαντικότερα ποτάμια και τις σημαντικότερες λίμνες της Ευρώπης.(σ.74)
22. Δούναβης, Βόλγας: Τι γνωρίζετε για τα μεγάλα αυτά ευρωπαϊκά ποτάμια; (σ.76)
23. Ποια είναι τα σημαντικά ποτάμια και ποιες οι σημαντικές λίμνες της Ελλάδας; Πως αξιοποιούνται από τους κατοίκους της πατρίδας μας;(σ.79)
24. Ποιοι οι τύποι βλάστησης που μπορούμε να συναντήσουμε στην Ευρώπη και ποια τα χαρακτηριστικά τους;(σ.81)
25. Δώστε τους ορισμούς: Μακία βλάστηση, αειφορία, αποψίλωση(σ.81 και σ.82).

